cyanic-selkie/wikianc huggingface dataset:
Münchenin sopimus
Kohti sotaa
Neuvostoliitto oli merkittävin Münchenin sopimuksesta pois jäänyt valtio, vaikka Neuvostoliitto oli Ranskan veroinen kumppani 1936 Tšekkoslovakian turvallisuutta takaavassa sopimuksessa. Stalin näki, että Iso-Britannia ja Ranska olivat valmiit uhraamaan pienen liittolaisensa saksalaisille vaateille, ja pelkäsi, että maat tekisivät tulevaisuudessa samoin Neuvostoliiton suhteen, jolloin kommunistit ja kansallissosialistit joutuisivat keskenään taisteluun. Näin Iso-Britannia ja Ranska saisivat helpon voiton kahdesta totalitaarisesta valtiosta niiden heikennettyä toisensa. Stalin tajusi myös sen, että Puola tai Romania eivät olleet valmiita hyväksymään neuvostoarmeijan kauttakulkua maansa halki eivätkä myöskään neuvostoliittolaisten lentokoneiden ylilentoja, jos joukkoja olisi tarvittu tšekkien avuksi. Sen tunnustaminen vaikutti huomattavalla tavalla syyskuussa 1939 solmitun Molotov–Ribbentrop-sopimuksen syntyyn.
Tšekkoslovakia menetti omaa, liittosuhteista riippumatonta sotilaallista puolustuskykyään. Sudeettimaalle oli perustettu lähes Maginot-linjan veroinen puolustusjärjestelmä, joka kuului sudeettimaan luovutuksen jälkeen Saksan valtakuntaan. Ilman tätä puolustuslinjaa maan itsenäisyyden puolustaminen aseellisesti olisi käytännössä mahdotonta. Jäljelle jääneiden Tšekkoslovakian osien itsenäisyys riippuisi luovutusten jälkeen Saksan hallituksen tahdosta sekä muiden eurooppalaisten suurvaltojen halusta ja kyvystä puolustaa niitä valtionrajoja, jotka ne olivat Münchenin sopimuksella taanneet.
Muut alueluovutukset
Münchenin sopimuksen seurauksena myös puolalaisenemmistöinen Teschenin alue liitettiin lokakuussa 1938 Puolaan ja Slovakian osittain unkarilaisenemmistöiset etelä- ja itäosat marraskuussa 1938 ja maaliskuussa 1939 Unkariin Wienin välitystuomiolla. Nämäkin aluemuutokset peruttiin toisen maailmansodan jälkeen lukuun ottamatta Ruteniaa, joka siirtyi Unkarilta Neuvostoliitolle.
Reaktiot Suomessa
Münchenin sopimuksen tultua solmituksi myös Suomessa tunnettiin yleisesti helpotusta siitä, että suursodan syttyminen Euroopassa näytti olevan vältetty. Juuri Työväen akatemian johtajaksi valittu maisteri Yrjö Kilpeläinen (nimimerkki Jahvetti) katsoi kuitenkin omassa kommentissaan sopimuksen syntyneen tavalla, joka saattoi muodostua kohtalokkaaksi sekä yleisten oikeusperiaatteiden että varsinkin pienten kansojen olemassaolon kannalta:
Hitler rikkoo Münchenin sopimuksen
Münchenin sopimusta oli niin lännessä kuin idässäkin pidetty Adolf Hitlerin suurena voittona, mutta Hitler itse oli toista mieltä. Neuvonantajilleen hän sanoi Ison-Britannian pääministerin Neville Chamberlainin pilanneen hänen marssinsa Prahaan. Jo kolmen viikon kuluttua Münchenin kokouksesta hän antoi Saksan sotavoimille käskyn alkaa valmistella tynkä-Tšekkoslovakian miehitystä, mihin tšekkien ja slovakkien keskinäiset ristiriidat antoivat hänelle tekosyyn. Hitler pakotti uhkavaatimuksella Slovakian julistautumaan itsenäiseksi, ja hänen johdollaan käynnistettiin propagandakampanja saksalaisen väestön Tšekkoslovakiassa muka kärsimästä sorrosta.
Tšekkoslovakian vanha ja sairas presidentti Emil Hácha sai 13. maaliskuuta 1939 kutsun Berliiniin, jonne hän saapui seuraavana päivänä. Vasta keskiyön jälkeen hän pääsi Hitlerin puheille. Hitler ilmoitti, että saksalaiset joukot marssisivat Tšekkoslovakian rajan yli seuraavana aamuna kello kuusi, ja vakuutti, että jokaista tšekkiläistä pataljoonaa vastaan Saksalla olisi yksi divisioona. Saksan ilmavoimien komentaja, marsalkka Hermann Göring tehosti uhkausta varoittaen, että mikäli tšekit ryhtyvät vastarintaan, Praha tuhottaisiin ilmapommituksella. Tämän kuultuaan Hácha pyörtyi, ja Hitlerin henkilääkärin virvoitettua hänet ruiskeella hän soitti Prahaan ja sai hallituksensa myöntymään siihen, ettei vastarintaan ryhdyttäisi. Aamuyöllä 15. maaliskuuta kello 4 julkistettiin tiedote, jonka mukaan Hácha oli ”luovuttanut kansansa kohtalon luottavaisesti Führerin käsiin”, ja vielä samana iltapäivänä Hitler matkusti Prahaan ja vietti seuraavan yön Böömin kuninkaiden entisessä palatsissa.
Maaliskuun 16. päivänä 1939 Tšekkoslovakia lakkasi virallisesti olemasta, kun Saksan armeija valloitti loputkin Böömin ja Määrin alueesta, josta tuli Saksan Böömin ja Määrin valtakunnanprotektoraatti. Samaan aikaan Slovakia julistautui itsenäiseksi Slovakian valtioksi, joka kuitenkin toimi ulkopoliittisesti riippuvaisena Saksasta. Sitä johti isä Tiso, jonka slovakit kuitenkin hirttivät sodan jälkeen maanpetoksesta tuomittuna.
Tšekkoslovakian maaliskuun 1939 tapahtumien jälkeen toisaalta Iso-Britannia ja Ranska, toisaalta Neuvostoliitto tekivät omat johtopäätöksensä. Länsivallat käsittivät, miten paljon Hitlerin sanaan oli luottamista, ja totesivat, että periksi antaminen oli lopetettava. Neuvostoliiton näkökulmasta taas Saksan toimet Tšekkoslovakiaa kohtaan – ja vielä selvemmin Saksan painostus seuraavaksi Puolaa kohtaan – osoittivat suuntausta itään. Moskovassa heräsi kysymys, oliko Hitlerin tarkoituksena teoksessaan ”Mein Kampf” esittämänsä ohjelman mukaisesti jatkaa tunkeutumistaan vielä kauemmaksi itään eli Neuvostoliiton alueella ainakin Ukrainaan. Neuvostoliiton epäluuloa Hitleriä kohtaan lisäsi se, että tämä oli asettunut puheidensa ja lausuntojensa sävyn perusteella selvästi kommunismin vastustajaksi. Moskovassa tulkittiin Saksan pyrkineenkin unohtamaan Rapallon sopimuksen, jonka Saksa ja silloinen Neuvosto-Venäjä olivat solmineet ensimmäisen maailmansodan jälkeen.
Iso-Britannia ja Ranska aloittivat joukkojensa liikekannallepanon ikään kuin mitään konkreettista ja hälyttävää ei olisi tapahtunut. Hitlerin hyökkäys Puolaan merkitsi kuitenkin toisen maailmansodan alkamista.
Potsdam 1945
Usein yhdistetään kuuluisa Benešin asetus, joka edellytti sudeettialueen saksalaisten häätämistä ja asuttamista muualle, sekä vuoden 1945 Potsdamin konferenssin päätökset. Tässä päätöksessä määrättiin noin 11 miljoonan saksalaisen siirtäminen Tšekkoslovakiasta, Puolasta ja Unkarista.
Tšekkoslovakia hääti alueiltaan vuosina 1945–1948 kolme miljoonaa etnisesti saksalaista kansalaistaan, joiden kaikkien todettiin tukeneen natsihallintoa tai Konrad Henleinin natsimyönteistä saksalaispuoluetta. Poikkeuksen tekivät natseja vastaan taistelleet ja henkilöt, joiden asema ja tehtävä heidän osaamisensa tähden olisi ollut vaarassa. Maasta ajettiin kaikkiaan 250 000 henkilöä, lähes 10 prosenttia väestöstä.
Saksalaisten omaisuus takavarikoitiin maanpaossa olevan presidentti Benešin asetuksella. Nämä kansalaiset menettivät myös kansallisuutensa.
Asetuksella oli pitkäaikainen vaikutus Tšekin tasavallan sekä sen naapureiden Itävallan ja Saksan suhteisiin, vaikka maiden hallitukset pitivätkin asiaa loppuun käsiteltynä. Painostustarkoituksessa syntyi kuitenkin kansalaisjärjestöjä, varsinkin Baijerissa, vaatimaan asetuksen kumoamista. Muuttamaan joutuneiden ikääntyminen ja kuolema ovat osaltaan vähentäneet tšekkeihin kohdistuvaa painostusta asiantilan korjaamiseksi. Varsinkin maan jäsenyys Euroopan unionissa on ollut omiaan vähentämään paineita. Kuitenkin vuonna 2009 asiasta heräsi jälleen kiivas keskustelu Tšekin EU-vastaisen presidentti Václav Klausin vaadittua Lissabonin sopimuksen allekirjoittamiselle ehdoksi takeita siitä, etteivät sudeettialueilta karkotetut saksalaiset ole jatkossakaan oikeutettuja mihinkään korvauksiin.
Argumentum ad baculum
Argumentointi väkivallalla (, ”argumentti kepillä”) on argumentaatiovirhe, jossa argumentointi perustuu tunteisiin, tässä tapauksessa pelkoon, ja argumenttina käytetään väkivaltaa tai sen uhkaa. Tämän argumentin yleinen kaava on seuraava:
Argumentum ad baculum voi esiintyä myös eettisessä argumentoinnissa muodossa
Sähkövoima
Sähkövoima voi viitata muun muassa seuraaviin asioihin:
Yhdysvaltain naisten koripallomaajoukkue
Yhdysvaltain naisten koripallomaajoukkue edustaa Yhdysvaltoja koripallon naisten maajoukkuekilpailuissa. Joukkue on Fiba-rankingin ykkönen.
Joukkue on voittanut kultaa olympialaisissa kahdeksan kertaa ja maailmanmestaruuskilpailuissa kymmenen kertaa.
Purfleet
Purfleet on noin asukkaan kaupunki Thurrockin yhtenäishallintopiirissä, Essexin kreivikunnassa, Itä-Englannissa. Se sijaitsee A13-tien ja Thamesjoen eteläpuolella, Suur-Lontoon rajojen tuntumassa. Eteläisessä Purfleetissä on teollisuutta.
Vuodesta 1921 vuoteen 1936 Purfleet muodosti Essexin taajaman (urban district), johon kuuluivat Aveleyn, West Thurrockin ja South Ockendonin kunnat (parish). Alueen pinta-ala oli 8 900 eekkeriä ja vuonna 1931 asukkaita siellä oli 8 511. Kunnat ja taajama lakkautettiin vuonna 1936 ja liitettiin osaksi Thurrockin taajamaa.
Toukokuussa 2019 Thurrockin piirivaltuusto ilmoitti 1 miljardi puntaa maksavasta ja 10–15 vuotta kestävästä kehityshankkeesta, jonka myötä kaupunkiin rakennetaan uutta kotia, joenvarsibulevardi, yliopiston kampusalue sekä elokuva- ja televisiostudio ja sen nimi muuttuu Purfleet-on-Thamesiksi.
Dornod
Dornod on yksi Mongolian 21 provinssista. Se sijaitsee maan itäosassa ja rajautuu lännessä Hentiin ja Sühbaatarin provinsseihin, pohjoisessa Venäjään sekä idässä ja etelässä Kiinaan. Siellä on vuoden 2010 väestönlaskennan mukaan 68 873 asukasta ja sen pinta-ala on 123 600 neliökilometriä. Provinssin pääkaupunki on Tšoibalsan.
Aluejako
Provinssi on jaettu 14 pienempään alueeseen, sumiin. Ne ovat:
Mårten Ericsson
thumb|Mårten Georg Ericsson|150px Mårten (Martin) Georg Ericsson ent. Blomqvist (27. lokakuuta 1898 Munsala – 20. heinäkuuta 1979) oli suomalainen jääkärikapteeni. Hänen vanhempansa olivat maanviljelijä Erik Blomqvist ja Maria Sofia Dalkarl. Hänet vihittiin avioliittoon vuonna 1941 Ella Emilia Räsäsen kanssa.
Opinnot
Ericsson kävi kansakoulun ja viisi luokkaa Uudenkaarlepyyn seminaarissa oppikoulua sekä yhden vuoden Vaasan ruotsalaista yhteiskoulua. Jääkärialipäällystölle järjestetylle aktiiviupseerikurssille hän osallistui Kadettikoulussa vuonna 1921, taktiikan soveltamiskurssille Suojeluskuntain päällystökoulussa hän osallistui vuosina 1924, 1925 ja 1926, Kadettikoulun erikoiskurssin hän suoritti vuosina 1927–1928, komppanianpäällikkökurssin Suojeluskuntain päällystökoulussa hän suoritti vuosina 1929 ja 1935, talvisotakurssin hän suoritti vuonna 1930 ja luutnanttikurssin vuonna 1937.
Jääkäriaika
thumb|300px|Jääkäripataljoona 27:n 3. komppania. Ericsson liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 25. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Kengitysseppäkurssin hän suoritti Libaussa vuonna 1917.
Suomen sisällissota
Ericsson saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan lähetiksi ja kengitysseppien esimieheksi ensin 1. Jääkärirykmentin 1. jääkäripataljoonan, josta hänet komennettiin 1. jääkärirykmentin 3. jääkäripataljoonaan lähetiksi ja kengitysseppien esimieheksi. Hän otti osaa taisteluihin Tampereella, Kämärällä ja Viipurissa.
Sisällissodan jälkeinen aika
Suomen sisällissodan jälkeen Ericsson palveli Helsingin jalkaväkirykmentissä, josta myöhemmin muodostettiin Itämeren jalkaväkirykmentti n:o 1 ja lopuksi Porin rykmentti. Hän toimi joukkueenjohtajana 5. komppaniassa. Armeijasta hän erosi 1. huhtikuuta 1919. Sotiminen ei hänen osaltaan ollut vielä loppu vaan hän liittyi 14. huhtikuuta 1919 Karjalan (Aunuksen) retkikuntaan, jossa toimi 2. pataljoonan 2. komppanian joukkueenjohtajana ja 8. kesäkuuta – 11. elokuuta 1919 komppanian päällikkönä. Otti osaa taisteluihin muun muassa Vitelessä, Tuuloksessa ja Alavoistella. Hän toimi Munsalan suojeluskunnan paikallispäällikkönä ajalla 15. helmikuuta 1920 – 1. elokuuta 1921, sen jälkeen Vaasan suojeluskuntapiirin 1. huhtikuuta 1927 viidennen ja 1. heinäkuuta 1928 alkaen kahdeksannen alueen päällikkönä sekä opettajana lukuisilla Vaasan suojeluskuntapiirin alipäällystö- ja päällystökursseilla. Hän hoiti 11. helmikuuta – 14. kesäkuuta 1929 piirin 1. sotilasohjaajan tehtäviä.
Talvi- ja jatkosota
Talvisotaan Ericsson osallistui JR 9:n komppanianpäällikkönä ja myöhemmin 2. pataljoonan komentajana, osallistuen taisteluihin Länsi-Kannaksella. Välirauhan aikana hän toimi samassa tehtävässä ja Vaasan suojeluskuntapiirin 8. alueen päällikkönä. Jatkosotaan hän osallistui JR 61:ssä komppanianpäällikkönä aina siihen asti kun hän haavoittui 28. syyskuuta 1941. Haavoista parannuttuaan hänet määrättiin Vaasan varuskunnan komendantin viransijaiseksi ja myöhemmin Vaasan vartio- ja esikuntakomppaniaan päälliköksi. Hän osallistui jalkaväenupseereille tarkoitetulle pioneerikurssille vuonna 1941, Vaasan kenttäoikeuden jäsenenä hän toimi vuosina 1942–1944.
Luottamustoimet
Vaasan suojeluskuntapiirin kunniatuomioistuimen jäsenenä Ericsson toimi vuonna 1934 ja kunnianeuvoston jäsenenä vuosina 1935–1939.
Pieni Itälampi (Ähtäri)
Pieni Itälampi on Etelä-Pohjanmaalla Ähtärissä Mäkikylän lähellä sijaitseva lampi, joka kuuluu Kokemäenjoen vesistöön.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Jacob Philipp Hackert
thumb|right|[[Augusto Nicodemo: Hackert työssä]]
Jacob Philipp Hackert (15. syyskuuta 1737 Prenzlau – 28. huhtikuuta 1807 San Piero di Careggio) oli saksalainen taidemaalari, joka kuului maisemamaalauksillaan klassimin keskeisiin edustajiin.
Prenzlaussa syntynyt Hackert lähti vuonna 1768 Roomaan. Hän vietti huomattavan osan myöhemmästä urastaan Tivolissa ja myös kuoli Italiassa, lähellä Firenzeä.
thumb|left|Hackertin maalaama maisema Italiassa, 1778 Johann Wolfgang von Goethe oli Hackertin ystävä ja kirjoitti tämän elämäkerran vuonna 1811.
Iwrestledabearonce
iwrestledabearonce oli yhdysvaltalainen avant-garde metalia soittava yhtye, joka oli aktiivinen 2007–2016.
Osa-aikaeläke
Osa-aikaeläke oli työeläkkeiden etuuslaji, jonka osittainen varhennettu vanhuuseläke korvasi vuoden 2017 eläkeuudistuksessa. Viimeiset osa-aikaeläkkeet alkoivat 1.1.2017. Osa-aikaeläkkeitä voi vielä olla maksussa vuonna 2023. Vuoden 2020 lopussa osa-aikaeläkkeen saajia oli enää alle 300.
Osa-aikaeläkkeen ideana oli se, että henkilö on osaksi eläkkeellä ja osaksi työelämässä. Loppuvaiheessa osa-aikaeläkkeen ikäraja oli 61 vuotta. Osa-aikaeläkkeestä oli sovittava työnantajan kanssa, sitä ei siis saanut automaattisesti niin halutessaan. Osa-aikatyöltä vaadittiin, että ansiotulon piti vähentyä 35–70 prosentiin kokoaikatyön vakiintuneesta ansiosta. Ansion vähennyksen piti vastata työajan lyhennystä.
Osa-aikaeläkkeen määrä oli puolet kokoaikatyön ja osa-aikatyön ansioiden erotuksesta.
Sanomalehtipaperi
Sanomalehtipaperi on massajulkaisujen painatuksen tarkoitettua paperia. Se pyritään nykyään valmistamaan pääosin kierrätyskuiduista eli uusiomassasta sekä täyteaineista. Loput paperin raaka-aineista ovat mekaanista massaa, pääasiassa kuusi- tai mäntyhierrettä. Tavallisimmin paperi on neliömassaltaan 23–40 grammaa, ja Suomessa yleisesti tehtävän sanomalehtipaperin neliömassa on 40 g/m², 42,5 g/m², harvemmin 45 g/m² tai jopa 48,8 g/m² eli se on kevyempää kuin kopiopaperi, joka on hienopaperia ja jossa on täyteaineita.
Kierrätystä silmällä pitäen sanomalehti pitäisi saattaa kierrätykseen viimeistään kahden kuukauden kuluttua painamisesta, jotta se päätyisi takaisin tehtaalle ennen kolmen kuukauden ikää, koska musteen irrottaminen uusiomassaprosessissa on tuoreena helpompaa.
Lokakuussa 2008 sanomalehtipaperi maksoi 525 euroa tonnilta. Vuonna 2009 hinta putosi Euroopassa 410 euroon tonnilta ja nousi 2012 uudelleen 510 euroon tonnilta. Sen jälkeen hinta aleni, ja vuoteen 2018 mennessä paperitonnin hinta on vaihdellut 425:n ja 500:n euron välillä.
Lähteet
Papur newyddion
Peter Bichsel
Peter Bichsel (s. 24. maaliskuuta 1935 Luzern, Sveitsi) on sveitsiläinen kirjailija. Hän kirjoittaa pieniä tarinoita pienistä asioista helposti tunnistettavalla lakonisella tyylillään. Lyhyiden kertomustensa ohella hän on julkaissut myös runsaasti kolumneja.
Bichsel syntyi Luzernissa Sveitsissä mutta varttui Oltenissa. 1970- ja 1980-luvuilla hän ei ollut erityisen tuottelias toimittajan ammattinsa vuoksi. Bichsel on toiminut myös opettajana ja luennoinut yhdysvaltalaisissa yliopistoissa. Nykyään hän asuu Solothurnissa synnyinmaassaan.
Bichselin ensimmäinen merkittävä teos on 21 tarinaa sisältävä kokoelma Eigentlich möchte Frau Blum den Milchmann kennenlernen. Laajassa proosateoksessaan Die Jahrezeiten hän kertoo kirjoittamisesta ja siitä kuinka keksitty todellisuus häviää. Lastentarinoita kuvaa kapinaa yhteiskunnan vakiintuneita käytäntöjä vastaan. Lisäksi hänen tuotantoonsa kuuluu esseitä ja kuunnelmia.
Suomennettu tuotanto
Antologiassa Matka jonnekin, toim. Hans Magnus Enzensberger, Helsinki: Tammi 1965. Sarja: Horisontti 5
Fredrik Lystad Jacobsen
Seuraura
Lystad Jacobsen on Frisk Askerin oma kasvatti. Hän debytoi seuran miesten kakkosjoukkueessa vain 16-vuotiaana Norjan toiseksi korkeimmalla sarjatasolla maan I-divisioonassa kaudella 2006–2007. Kaudella 2007–2008 Lystad Jacobsen debytoi Frisk Askerin GET-ligaen -joukkueessa, jossa tulokaskausi toi 26 runkosarjaottelussa yhden syöttöpisteen ja 14 playoff-ottelussa yhden maalin. Hän voitti kauden päätteeksi hopeaa.
Kolmen Friskissä vietetyn pääsarjakauden jälkeen Lystad Jacobsen siirtyi kaudeksi 2010–2011 Storhamar Dragonsiin. Kaudella 2012–2013 hän oli joukkueen toiseksi paras maalintekijä Joakim Jensenin jälkeen. Kaudeksi 2014–2015 Lystad Jacobsen siirtyi Sparta Warriorsiin. Kaudeksi 2016–2017 hän palasi kaksivuotisella sopimuksella kasvattajaseuraansa Frisk Askeriin. Lysad Jacobsen teki GET-ligaenin yhden kauden piste-ennätyksensä tehoilla 6+29=35. Hän voitti kauden päätteeksi hopeaa.
Maajoukkueura
Lystad Jacobsen edusti Norjaa Sotšin olympiakisoissa 2014. Yhteensä hän on pelannut 22 A-maaottelua tehden kaksi maalia.
Harpyijahauta
Harpyijahauta, joskus myös Kyberniksen hauta, on antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Sen veistoskoristelut ovat nykyisin British Museumissa.
Niin kutsuttu Harpyijahauta on peräisin klassisen kauden alusta noin vuodelta 480–470 eaa. Se sijaitsi lähellä Ksanthoksen teatteria. Muistomerkki on lyykialaisille haudoille tyypillinen tornihauta, jonka veistoskoristelut ovat kuitenkin kreikkalaistyyliset. Sen huippua kiersi reliefifriisi, jonka on nykyisin British Museumissa. Sen paikalla alkuperäisessä muistomerkissä on nykyisin friisin kopio.
Hautamuistomerkin varsi on kalkkikiveä ja veistokset marmoria. Friisilaattojen korkeus on noin 1,03 metriä. Muistomerkin keskeisin reliefiveistos pohjoissivulla kuvaa sotilasta, joka ojentaa kypärää parrakkaalle miehelle, mahdollisesti kuninkaalle tai jollekin jumalalle. Muistomerkki on saanut nimensä siitä, että sen sekä pohjois- että eteläsivun reunoissa esiintyy siivekkäitä naishahmoja, jotka alun perin tulkittiin harpyijoiksi. Nykyisin niiden arvellaan olevan ennemmin seireenejä, jotka kantavat kuolleiden sieluja kuvaavia hahmoja manalaan. Nämä ovat mahdollisesti sotilaan surmaamia ihmisiä. Nykyisin tulkitaan usein, että kyseessä olisi perhehauta, ja friisin istuvat hahmot ovat hautaan haudattuja vainajia, joille muut hahmot tuovat uhreja. Friisi on ollut alun perin maalattu. Sen tausta on ollut sininen, ja hahmojen vaatteissa on käytetty ainakin punaista.
Charles Fellows löysi haudan vuonna 1838. Hän siirrätti sen veistoskoristelut Lontooseen vuonna 1842.
Saksin Sveitsi
thumb|right|Auringonlasku Saksin Sveitsissä. thumb|300px|Lilienstein syysiltana Saksin Sveitsissä Saksin Sveitsi on hiekkakivivuoristo Saksin osavaltion kaakkoisosassa Saksassa. Se sijaitsee Elben varrella lähellä Dresdeniä ja jatkuu Tšekin puolelle Böömin Sveitsinä. Saksin Sveitsin korkein huippu on 562 metrin korkeuteen yltävä Große Zschirnstein. Luonnonmuodostumien ohella alueen suurimpia nähtävyyksiä on Königsteinin linnoitus, yksi Euroopan suurimmista vuorilinnoituksista.
Kansallispuisto
Saksin Sveitsin kansallispuisto muodostettiin vuoden 1990 syyskuussa. Se on pinta-alaltaan 93,5 neliökilometrin suuruinen.
Pohjois-Makedonian kansalliskirjasto
Pohjois-Makedonian kansalliskirjasto tai täsmällisemmin Pyhän Klement Ohridialaisen kansallis- ja yliopistokirjasto on Pohjois-Makedonian pääkaupungissa Skopjessa toimiva maan kansalliskirjasto. Elokuusta 2017 lähtien kirjastonjohtajana on toiminut Senka Naumovska.
Kansalliskirjasto perustettiin 23. marraskuuta 1944. Vuonna 1945 kirjastolle myönnettiin vapaakappaleoikeus nykyisen Pohjois-Makedonian ja aiemman Jugoslavian alueella julkaistuihin teoksiin. Makedonian tasavallan itsenäistyttyä, kirjastolla on vuodesta 1991 ollut vapaakappaleoikeus makedonialaisiin teoksiin. Kirjaston kehittämistä haittasivat vuoden 1962 tulva ja vuoden 1963 maanjäristys, joissa kirjastorakennus tuhoutui miltei täysin ja kokoelma vaurioitui suurelta osin. Vuonna 1964 kirjasto muutti toisaalle ja vuonna 1972 vihdoin uuteen rakennukseen. Kirjastoa laajennettiin vuosina 2008–2009 uudisrakennuksella, joka avattiin 24. toukokuuta 2009.
Kirjasto on nimetty pyhimysten Kyrillos ja Methodios oppilaan, kyrillistä aakkostoa kehittäneen Pyhän Klement Ohridialaisen (830-916, ) mukaan. Hän vaikutti Ohridin kaupungissa ja perusti siellä Pohjois-Makedonian ensimmäisen luostarikirjaston Pyhän Panteleimonin luostariin.
Riutto (Ähtäri)
Riutto on Etelä-Pohjanmaalla Ähtärissä Mäkikylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 7,2 hehtaaria ja se on 650 metriä pitkä ja 200 metriä leveä. Järvi on luodattu ja siitä on julkaistu syvyyskartat. Järvellä ei ole kartan mukaan saaria. Sen rantaviivan pituus on 1,5 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Lapin ortodoksinen seurakunta
Lapin ortodoksinen seurakunta on entinen ortodoksinen seurakunta, joka yhdistyi 1.1.2022 perustettuun Pohjois-Suomen ortodoksiseen seurakuntaan Lapin ortodoksisena kappeliseurakuntana. Se kattaa lähes koko Lapin maakunnan alueen Kemi-Tornion seutukuntaa lukuun ottamatta. Siinä oli vuoden 2019 lopussa 1 050 jäsentä. Pappina toimii pastori Jaakko Vainio.
Seurakunnan pääkirkko on Rovaniemellä sijaitseva pyhän apostoli Andreaksen kirkko, joka valmistui vuonna 1957 ja jonka on suunnitellut Toivo Paatela. Inarin kunnan alueella on myös kirkot Ivalossa, Nellimissä ja Sevettijärvellä. Keväjärvellä on tsasouna. Inarin ortodokseista suurin osa on kolttasaamelaisia.
Shizuka Arakawa
Shizuka Arakawa (荒川 静香, Arakawa Shizuka, s. 29. joulukuuta 1981 Sendai ) on japanilainen taitoluistelija.
Vuonna 2004 Arakawa voitti naisten taitoluistelun maailmanmestaruuden ja vuonna 2006 naisten taitoluistelun olympiakultaa Torinon talviolympialaisissa. Hän oli Torinon kisojen ainoa japanilainen mitalisti, ensimmäinen japanilainen taitoluistelumitalisti sitten Midori Iton hopean Albertvillessä 1992 ja kautta aikojen ensimmäinen japanilainen taitoluistelun olympiavoittaja. Arakawa on myös kaksinkertainen Japanin mestari taitoluistelussa (1998 ja 1999).
Kauden 2005−2006 jälkeen Arakawa siirtyi ammattilaiseksi ja on toiminut usein Japanin television taitoluistelukommentaattorina.
Hyundai Scoupe
Hyundai Scoupe on korealaisen Hyundain valmistama kaksiovinen coupé. Sillä on sama etuvetorakenne kuin Hyundai Ponylla. vasen|pienoiskuva|Facelift-mallin Hyundai Scoupe.
Zoë Saldañan filmografia
pienoiskuva|upright|Zoë Saldaña vuonna 2007. Tämä on Zoë Saldañan filmografia.
Aerosoli
thumb|Aerosoleja Bangladeshin ja Pohjois-Intian yläpuolella. Aerosoli eli sumute on kaasun ja siinä leijuvien kiinteiden tai nestemäisten hiukkasten seos. Hiukkasten halkaisija vaihtelee 0,002 µm:stä yli sataan mikrometriin.
Ilmakehässä esiintyy luonnollisia aerosoleja, jotka syntyvät esimerkiksi tuli­vuoren­purkauksissa, metsäpaloissa tai tuulen nostaessa pölyä maasta. Ihmisen toiminta, kuten aineiden polttaminen tai maan kyntäminen lisäävät aerosolien määrää. Arvioidaan, että nykyisin 10-50 % koko ilmakehän aerosoleista on ihmisen toiminnan tuottamaa. Kaupungeissa ihmisperäisten aerosolien osuus on suurempi kuin maaseudulla. Merkittävimpiä päästölähteitä kaupungeissa ovat liikenteen ja energiantuotannon hiukkaspäästöt sekä katupöly.
Pilvet ovat näkyvää nesteaerosolia, jossa pisarakoko on muutamasta mikrometristä kymmeniin mikrometreihin. Pilvet ja muut nesteaerosolit heijastavat tehokkaasti auringonvaloa, minkä vuoksi nämä aerosolit jäähdyttävät ilmastoa. Tätä kutsutaan ilmaston hämärtymiseksi. Sen sijaan palamisessa syntyvä noki absorboi valoa tehokkaasti, minkä vuoksi nokihiukkaset nopeuttavat ilmastonmuutosta.
Aerosoleja ja niiden käyttäytymistä tutkii aerosolitiede, joka jaetaan yleensä tutkimus­otteesta riippuen aerosolifysiikkaan ja aerosolikemiaan.
Kolmen rotkon pato
thumb|250px|Kolmen rotkon padon pienoismalli. Kolmen rotkon pato on maailman suurinta vesivoimalaa varten rakennettu pato Jangtsejoen laaksossa Kiinan Hubein maakunnan  Yichangin prefektuuritason kaupungin Yilingin piirin Sandoupingin kaupungissa. Pato muodostaa tekojärven Hubein Yichangin ja Chongqingin Fulingin piirin välillä. Padon rakentaminen alkoi vuonna 1994. Tekojärvi alkoi täyttyä 1. kesäkuuta 2003. Voimalan rakenteet valmistuivat toukokuussa 2006. Allas täyttyi kokonaan ja voimala saavutti maksimitehonsa 22 500 MW lokakuussa 2010.
Vaikutukset
Padon rakentamisesta johtuvien ympäristöongelmien pelättiin kasvavan valtaviksi, jopa niin suuriksi, että vesivoiman tuotanto keskeytyisi. Patoaltaaseen jäävien tehtaiden ja kaupunkien kemikaalipäästöt liukenesiviat veden noustessa, ja valtavan lietemäärän arvioitiin täyttävän altaan varsin pian.
Kiina aikoo siirtää vielä 3–4 miljoonaa ihmistä 10–15 vuoden aikana Jangtsejoen varrelta. Ihmisten lisäsiirrot johtuvat mahdollisista patoaltaan saasteista ja joenpartaiden romahtamisista. Kaikkiaan ainakin 1,4 miljoonaa ihmistä on jo pakkosiirretty, monet useampaan kertaan. Patohankkeen rakennuspäällikön mukaan pato voi aiheuttaa ekologisen katastrofin.
Pato
thumb|250px|Kolmen rotkon pato.
Asutusrahat ja korruptio
Kiinassa on 22 000 isoa patoa. Kolmen rotkon padon miljoonien ihmisten uudelleenasutusprojektissa on paljastunut laajoja korruptioskandaaleja jo vuodesta 2003. Padon alueelta siirrettiin 1,4 milj. ihmistä vuonna 2007. Evakkokustannukset on arvioitu kolmasosaksi koko projektin 26 mrd. dollarin kustannuksista. Sadat virkamiehet ovat varastaneet varattuja varoja. Evakot ovat valittaneet elämänlaadun laskusta ja korvauksien niukkuudesta. Korruptiosta mieltään osoittaneita on pidätetty. Transparency Internationalin mukaan tulisi varmistaa, että kotoaan häädettyjä ihmisiä ei rangaista toistamiseen ja ettei pakkomuutto johda köyhyysloukkuun.
Iso Itälampi (Ähtäri)
Iso Itälampi on Etelä-Pohjanmaalla Ähtärissä Mäkikylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 4,7 hehtaaria ja se on 350 metriä pitkä ja 200 metriä leveä. Lampi on luodattu ja siitä on julkaistu syvyyskartat. Lammella ei ole kartan mukaan saaria. Sen rantaviivan pituus on 950 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Pussijoen valuma-alueella (35.64), jonka Suolamminjoen valuma-alueeseen (35.643) se kuuluu.
Johan Hedberg
Johan Hedberg (s. 5. toukokuuta 1973 Leksand, Ruotsi) on ruotsalainen entinen jääkiekkomaalivahti.
Philadelphia Flyers varasi Hedbergin NHL:n varaustilaisuudessa 1994 sijalla 218. Hän ei kuitenkaan tehnyt Flyersin kanssa sopimusta, vaan pelasi Elitserienissä vielä neljä kautta. Hedberg siirtyi Pohjois-Amerikan farmiliigoihin hakemaan peliaikaa NHL:ssä, ja kaudeksi 2000–2001 hän teki sopimuksen Pittsburgh Penguinsin kanssa, ja vakiinnutti kauden loppuun mennessä ykkösmaalivahdin paikan Jean-Sébastien Aubinin ja Garth Snown edestä.
Luettelo tunnetuista HIV-positiivisista
Tämä on luettelo tunnetuista HIV-positiivisista henkilöistä.
Marshallinsaarten lippu
thumb|right|Marshallinsaarten lippu Marshallinsaarten lippu otettiin virallisesti käyttöön 1. toukokuuta 1979. Raidat keskellä lippua kuvaavat päiväntasaajaa sekä valtion kahta saariketjua. Tähti niiden yläpuolella Marshallinsaarten 24 kuntaa. Lipun taustan sininen väri kuvaa ympäröivää Tyyntämerta, valkoinen valoa ja oranssi rohkeutta sekä rikkautta. Lipun suunnitteli entisen presidentti Amata Kabuan vaimo Emlain Kabua.
Oulun ortodoksinen seurakunta
Oulun ortodoksinen seurakunta on Pohjois-Pohjanmaalla, Meri-Lapissa ja Koillismaalla toimiva ortodoksinen seurakunta, jossa on jäseniä noin 2 000. Seurakunta on Pohjois-Suomen suurin. Seurakunta perustettiin tasavallan presidentin antamalla asetuksella joulukuussa 1949. Oulun seurakunta oli osa Helsingin ortodoksista hiippakuntaa vuoteen 1980, jolloin perustettiin Oulun ortodoksinen hiippakunta.
Seurakunnalla on kirkot Oulussa, Torniossa ja Kemissä sekä tšasounat Raahessa, Tervolan Varejoella ja Raahen Vihannissa.
Laot
thumb| [[Setthathirath·K. Siphandon·N. Phoumsavan·B. T. Worra J. Poonlarp (Isan)·M. Bhuridatta·K. Patafta·A. Everingham ]]
Laot ovat etninen ryhmä Kaakkois-Aasiassa. Suurin osa laoista elää joko Laosissa (n. 3 miljoonaa), tai Thaimaassa (n. 15 miljoonaa). Thaimaan laot ovat keskittyneet maan koillis- ja itäosaan, jota kutsutaan yleisesti Isaniksi, joskin on olemassa monia matkustelevia työläisiä Isanista, jotka työskentelevät muissa maan osissa, kuten Bangkokissa. Laolaiset puhuvat useita laon ja isanin murteita, jotka usein käsitetään yhtenä kielenä. Monet isanilaiset suosivat termiä isan enemmän kuin lao 1900-luvun "thaimaalaistumisen" kampanjoinnin seurauksena.
Nosturi (Helsinki)
thumb|Nosturin logo rakennuksen seinässä Nosturi oli Helsingin Hietalahdessa osoitteessa Telakkakatu 8 sijainnut kulttuuri- ja monitoimitalo, jossa järjestettiin vuoden 2019 loppuun saakka muun muassa konsertteja, messuja, muotinäytöksiä ja nuorten diskoja. Talon toimintaa ylläpiti Elmu ry johtajanaan Tapio Hopponen.
Rakennus sijaitsi Hietalahden telakan alueen reunassa ja rakennettiin vuonna 1957 telakkaan liittyväksi varastorakennukseksi. Rakennus oli Kaj Saleniuksen suunnittelema. Kun rakennus jäi tyhjilleen, Elmu sai sen haltuunsa vuonna 1999 samaan aikaan puretun Lepakon tilalle.
Nosturi purettiin vuonna 2020, kun entisen telakka-alueen itäisintä osaa, Telakkaranta, alettiin rakentaa uudeksi asunto­alueeksi. Suunnitelman mukaan Elmun tuli saada korvaavat tilat lähellä sijaitsevasta, kaava­luonnoksessa suojelluksi merkitystä konepajahallista. Suunnitelma kuitenkin kariutui korkeisiin kustannuksiin, kuten myös mahdollinen muutto Suvilahden kaasukelloihin Helsingin nuorisoasiainkeskuksen kanssa. Kaupungin kulttuuripalvelupäällikkö Stuba Nikulan mukaan oli melko selvää, ettei pysyviä uusia tiloja löydettäisi Nosturin purkamiseen mennessä.
Aiheesta muualla
60.15972°N, 24.93083°W
Machine Head
Machine Head on vuonna 1991 Kalifornian Oaklandissa perustettu metalliyhtye. Yhtyeen perustivat Robert Flynn (ex-Forbidden, ex-Vio-Lence) ja Adam Duce. Machine Head on tunnetuimpia post-thrash -metallimusiikkityylin uranuurtajia. Yhtyeen sanoitukset ovat usein kantaa ottavia. Yhtye on kertonut saaneensa vaikutteita muun muassa sellaisilta yhtyeiltä kuin Metallica, Pantera, Megadeth sekä Black Sabbath. Machine Headin ensimmäinen levy Burn My Eyes julkaistiin vuonna 1994.
Machine Headin neljä ensimmäistä albumia saivat suurta suosiota Euroopassa, mutta Yhdysvalloissa suosio kasvoi vasta myöhempien julkaisujen myötä. Yhtyeen sinkkujulkaisu Crashing Around You ja etenkin sen musiikkivideo herättivät paljon keskustelua ja polemiikkia videossa näkyvien palavien rakennuksien takia, sillä julkaisu oli pari viikkoa syyskuun 11. päivän tapahtumien jälkeen.
Käytettyään aiemmissa julkaisuissaan monia nu metal- sekä groove metal -elementtejä, yhtyeen tyyli muuttui kuudennella levyllä enemmän thrash metal -painotteiseksi, sekä kappaleiden keskipituus kasvoi. The Blackening sai kriitikoilta paljon ylistystä ja raskaamman musiikin aikakausilehti Metal Hammer valitsikin levyn vuosikymmenen albumiksi vuonna 2010. The Blackeningin singlejulkaisu Aesthetics of Hate sai Grammy-ehdokkuuden. Yhtyeen kaksi seuraavaa julkaisua, Unto the Locust (2011) sekä Bloodstone & Diamonds (2014) saivat vastaavaa suosioita pienemmissä määrin. Seuraava julkaisu, Catharsis (2018), oli taas sekoitus uutta sekä vanhaa Machine Headia, nu metal -tyylinen riffittely sekä kappalerakenne ovat esillä. Viimeisin julkaisu, Of Kingdom and Crown (2022), oli yhtyeen paluu The Blackeningin ja Unto the Locustin aikaiseen thrash metal- & groove metal -tyyliin. Of Kingdom and Crown on Machine Headin ensimmäinen konseptialbumi.
Machine Head on julkaissut kymmenen studioalbumia, kaksi livetallennetta, yhden videotallenteen sekä 13 singleä ja 15 musiikkivideota.
Perustaminen ja debyyttialbumi Burn My Eyes (1991-1995)
Machine Head perustettiin 12. lokakuuta 1991 Kalifornian Oaklandissa laulaja-kitaristi Robb Flynnin toimesta. Flynn oli hiljattain eronnut thrash metal -yhtye Vio-Lencesta paikallisen rikollisjengin ja bändin tappelun johdosta. Flynnillä oli palava tarve saada tehdä musiikkia ja hän värväsi yhtyeeseensä mukaan basisti Adam Ducen, kitaristi Logan Maderin sekä rumpali Tony Costanzan. Vuosien aikana on ollut paljon spekulaatiota saiko yhtyeen nimi alkunsa Deep Purplen samannimisestä albumista vuodelta 1972, mutta Flynn on haastatteluissa kertonut valitsenneen nimensä vain sen takia, koska se kuulosti hyvältä. Yhtye alkoi harjoittelemaan paikallisessa varastotilassa jakaen sen neljän muun punk -bändin kanssa. Machine Head äänitti ensimmäisen demonsa makuuhuoneessa ja lähetti sen levy-yhtiö Roadrunner Recordsille. Levy-yhtiö kiinnostui demosta ja teki levytyssopimuksen yhtyeen kanssa. Machine Head levytti Burn My Eyes -nimeä kantavan debyyttialbuminsa Kalifornian Berkeleyssä Fantasy Studiosilla. Rumpali Tony Costanza lähti yhtyeestä ennen kuin levy oli valmis, ja hänen tilalleen tuli Chris Kontos. Suurin osa kappaleista käsittelee Flynnin vaikeuksia ja vihaa Vio-Lencen ajoilta sekä myös Flynnin että Ducen taistelua huumeiden kanssa. Burn My Eyesin tuotti Colin Richardson, ja se julkaistiin 9. elokuuta 1994. Burn My Eyesia on myyty maailmanlaajuisesti melkein 400 tuhatta kappaletta ja siitä tulikin Roadrunner Recordsin parhaiten myynyt debyyttialbumi. vasen|pienoiskuva|Dave McClain liittyi Machine Headiin 1995.Machine Head alkoi keikkailemaan aktiivisesti debyyttialbumin myötä. He pääsivät vuoden 1994 loppupuolella mukaan Slayerin Euroopan kiertueelle lämmittelybändin roolissa, joka huipentui heidän omaan pääesiintyjän keikkaan Lontoon Astoria -klubilla. Ison suosion saattelemana yhtye palasi vuonna 1995 Eurooppaan kiertämään samoja paikkoja, joissa he esiintyivät Slayerin lämmittelijänä. Yhtye oli palaamassa Eurooppaan kesäfestivaaleille, mutta Chris Kontos ei suostunut lähtemään kiertueelle, joten he palkkasivat kesän keikoille tuuraajaksi Walter Ryanin. Chris Kontos erotettiin kesän jälkeen yhtyeen palattua kotimaahansa, koska Kontos ei sitoutunut kiertueille. Kontos siirtyi thrash metal -yhtye Testamentiin ja hänen tuuraajakseen valittiin Dave McClain. pienoiskuva|Logan Mader lähti yhtyeestä 1997.
The More Things Change... sekä The Burning Red (1996-2000)
Vuonna 1996, Burn My Eyesin jälkeisten kiertueiden jälkeen, yhtye palasi studioon uuden albumin levytystä varten. Tuottajaksi valittiin tuttu mies, debyyttialbuminkin tuottanut Colin Richardson. Toinen albumi julkaistiin 26. maaliskuuta 1997. Machine Head kiersi levyn myötä Euroopassa Napalm Deathin, Coal Chamberin sekä Skinlabin kanssa. Yhtye pääsi soittamaan myös ensi kertaa Ozzfest- festivaaleilla. Logan Mader lähti yhtyeestä kesken kiertueen johtuen bänditreeneistä joihin hän tuli myöhässä sekä ilkkui ja haukkui bänditovereitaan huumeiden vaikutuksen alaisena. Ahrue Luster tuli hänen tilalleen soittamaan loppukiertueen ja Mader liittyi Soulflyhin.
Yhtye valitsi kolmannelle albumilleen tuottajaksi Ross Robinsonin. The Burning Red -nimeä kantava albumi julkaistiin 27. heinäkuuta 1999. Albumilla oli musiikkielementtejä rap-musiikista sekä nu metal ista, jonka johdosta levy sai paljon kritiikkiä sekä kriitikoilta että faneilta. McClain kommentoi, että he eivät halunneet kuulostaa miltään pop-bändiltä, mutta halusivat kokeilla tällä kertaa jotain uutta. Kritiikistä huolimatta The Burning Red oli pitkään Machine Headin parhaiten myynyt albumi sekä nousi parhaimmillaan Billboard 200 -listauksessa sijalle 88.
Supercharger sekä Through the Ashes of Empires (2001-2005)
The Burning Redin kiertueen jälkeen Machine Head palasi studioon uuden tuottajan, Jon Karkaziksen, kanssa. Supercharger -nimeä kantava uusi albumi julkaistiin 2. lokakuuta 2001. Vastaanotto oli vastaavaa edeltäjänsä kanssa ja albumi saikin paljon kritiikkiä isoissa määrin esiintyvästä rap -tyylisestä laulamisesta.
Pari viikkoa syyskuun 11. päivän tapahtumien jälkeen julkaistu single "Crashing Around You" ja sen musiikkivideo aiheuttivat paljon närää mediassa. MTV lopetti musiikkivideon näyttämisen, koska siinä oli esillä palavia rakennuksia. Silloinen levy-yhtiö Roadrunner Records lopetti yhtyeen rahallisen tukemisen tämän johdosta ja yhtye päättikin tämän vuoksi erota kyseisestä levy-yhtiöstä. Roadrunner Recordsista eroamisen aikoihin Luster päätti myös lähteä yhtyeestä musiikillisiin erimielisyyksiin vedoten. Vuoteen 2002 mennessä Machine Head oli myynyt maailmanlaajuisesti yli 1,3 miljoonaa albumia. Supercharger myi 250 tuhatta kappaletta, mistä tulikin heidän siihenastisen uransa heikoiten menestynyt levy. Yhtyeen ensimmäinen live-albumi, Hellalive, äänitettiin albumia seuranneella kiertueella Lontoon Brixton Academyssa. vasen|pienoiskuva|Phil Demmel liittyi yhtyeeseen vuonna 2003. Flynnin vanha tuttu Vio-Lencen ajoilta, Phil Demmel, värvättiin Lusterin tilalle yhtyeeseen muutamaa vuoden 2002 festivaali-keikkaa varten. Demmelin ja Machine Headin tiet kuitenkin erkanivat pian tämän jälkeen ja yhtye aloitti etsimään uutta levy-yhtiötä sekä kirjoittamaan uusia kappaleita. Yhtye nauhoitti lyhyen demon, sisältäen mm. kappaleen Pins and Needles, mutta kaikki levy-yhtiöt hylkäsivät neljän kappaleen demon.
Euroopan kiertueen jälkeen Flynn, Duce sekä McClain jatkoivat uusien kappaleiden kirjoittamista tarjoten samalla Demmelille mahdollisuutta liittyä yhtyeeseen. Vuoden 2003 maaliskuussa Demmel liittyi yhtyeeseen ja aloitti muiden jäsenten kanssa kirjoittamaan uusia kappaleita. Kesäkuussa 2003 yhtye aloitti uuden albumin äänitykset Flynnin tuottaessa. Yhtye julkaisi uuden albumin, Through the Ashes of Empires, 31. lokakuuta 2003 Euroopassa, Iso-Britanniassa sekä Australiassa.
Yhtye ei onnistunut saamaan Yhdysvalloissa levytyssopimusta, kunnes Roadrunner USA, kiinnostui uudesta albumista ja tarjosi uutta sopimusta. Yhtye hyväksyi Roadrunnerin tarjouksen sillä ehdolla, että yhtye omistaisi 100% musiikista. Through the Ashes of Empires julkaistiin Yhdysvalloissa 20. huhtikuuta 2004 yhden bonus-kappaleen kera.
Albumia seuranneella kiertueella yhtye pääsi esiintymään Wackenissa True Metal Stagella yli 40 tuhannelle katsojalle. Yhtye julkaisi DVD-taltioinnin, Elegies, vuoden 2004 loppuunmyydystä Lontoon Brixton Academyn keikasta. Yhtye soitti myös Dubaissa Desert Rock Festivaleilla vuonna 2005. Tämä oli heidän ensimmäinen keikka Lähi-idässä.
The Blackening (2006-2009)
Kuudes studioalbumi, The Blackening, julkaistiin Yhdysvalloissa 27. maaliskuuta 2007. Albumi myi julkaisuviikollaan yli 15 tuhatta kappaletta ja nousi Billboard 200 -listalla sijalle 53. Flynn kertoi haastattelussa yhtyeen olevan Rush -faneja ja A Farewell to Kingsin olleen suuri inspiraation lähde The Blackeningia tehdessä. pienoiskuva|Machine Head lämmittelemässä Metallicaa Rotterdamissa vuonna 2009. The Blackening sai paljon kehuja kriitikoilta, joiden jopa kehuessa sitä vuoden metallialbumiksi. Blabbermouth.net -sivuston Don Kaye antoi levylle arvosanaksi 9.5/10 kehuen sitä "yhdeksi aidoimmaksi, laadukkaimmaksi ja voimakkaimmaksi nykymetallin albumiksi" sekä vertasi sitä Metallican klassikkoalbumi Master of Puppetsiin. Pääsääntöisesti albumi sai todella hyviä arvosanoja, mutta mm. Rolling Stone -lehden Andy Greene antoi levylle arvosanaksi 2/5, vedoten kappaleiden pituuksiin.
Yhtye kiersi 2007 alkuvuodesta Pohjois-Amerikkaa Lamb of Godin, Triviumin sekä Gojiran kanssa ja huhtikuussa yhtye toimi Megadethin lämmittelijänä. Yhtye soitti kesällä mm. Donington Parkissa järjestettävillä Download Festivaleilla ja lokakuussa he aloittivat Japanin, Euroopan sekä Australian kattavan yhteiskiertueen Triviumin kanssa. Yhtye voitti parhaan albumin palkinnon sekä Metal Hammerin sekä Kerrang!:n vuosittaisissa palkintogaaloissa ja Flynn palkittiin vielä Metal Hammerin gaalassa "Golden God" -palkinnolla, joka likimain kääntyy muotoon paras keulahahmo. Metal Hammer myös valitsi The Blackeningin vuosikymmenen metallialbumiksi. Bullet for my Valentinen laulaja-kitaristi Matt Tuckin jouduttua nielurisaleikkaukseen, Machine Head valittiin Bullet for My Valentinen tilalle lämmittelemään Metallicaa Wembley Stadiumille.
Loppuvuodesta 2008 yhtye kiersi Australiassa sekä Euroopassa Slipknotin kanssa. Euroopan kiertueelle mukaan tuli Slipknotin lisäksi myös Children of Bodom. Machine Head esiintyi Helsingin jäähallissa marraskuun 7. päivä 2008 sekä Tampereen jäähallissa seuraavana päivänä. Yhtyettä pyydettiin mukaan Iron Maiden -tribuuttialbumille, jolle yhtye äänetti klassikkokappaleen Hallowed Be Thy Name. Muita albumilla esiintyviä bändejä ovat mm. Metallica, Dream Theater sekä Avenged Sevenfold. vasen|pienoiskuva|Phil Demmel ja Robb Flynn vuonna 2012. Yhtye kiersi Metallican mukana Death Magnetic -albumin kiertueella lämmittelijänä vuonna 2008 sekä 2009. Tämän jälkeen yhtye kiersi vuoden 2009 kesäkuussa Kanadaa yhdessä Megadethin, Slayerin sekä Suicide Silencen kanssa. Yhtyeen piti alun perin soittaa Sonisphere -festivaaleilla Iso-Britanniassa, mutta erimielisyyksien takia yhtye ennätti perua esiintymisensä. Yhtye perui Sonisphere -esiintymisensä, koska rap-metal -yhtye Limb Bizkit oli laitettu soittamaan Machine Headin jälkeen, vaikka Machine Headin mielestä heidän olisi kuulunut soittaa Limb Bizkitin jälkeen. Heinäkuun loppupuolella, noin viikko ennen Sonispheren alkua, yhtye suostui kuitenkin soittamaan ennen Limb Bizkitia ja näin ollen esiintyi festivaaleilla. Yhtyeen paluu festivaalin kokoonpanoon pidettiin salassa esiintymispäivään asti. Yhtye kiersi vielä Euroopassa loppuvuodesta 2010 Hatebreedin, Bleedin Throughin sekä All Shall Perishin kanssa ja vuoden 2011 alkupuolella Australiassa.
Unto the Locust (2010-2012)
Marraskuussa 2010 yhtye aloitti kirjoittamaan uutta materiaalia seitsemännelle studioalbumille, Unto the Locustille. Äänitykset aloitettiin 16. huhtikuuta 2011 Green Dayn Jingletown Studiosilla Kalifornian Oaklandissa. Vuoden 2011 kesällä yhtye kiersi yhtenä Rockstar Mayhem Festivalin yhtyeistä. Kiertueen aikana yhtye debytoi tulevalta albumilta Locust -nimeä kantavan kappaleen. Unto the Locust julkaistiin 27. syyskuuta 2011 saaden paljon kehuja etenkin kriitikoilta.
Syyskuun 14. päivä vuonna 2012 yhtye voitti parhaan kansainvälisen yhtyeen palkinnon Metal Hammerin palkintotilaisuudessa Berliinissä. Lokakuun 1.päivä yhtye ilmoitti julkaisevansa uuden livetaltioinnin nimeltään Machine Fucking Head Live. Albumi julkaistiin marraskuun 13. päivä ja se sisältää 15 kappaletta, jotka on äänitetty eri kiertueilta vuosien 2011 ja 2012 aikana sekä ennakkotilaajat saivat mukana vielä kuusi kappaletta sisältävän EP:n.
Marraskuussa 2012 Phil Demmel kertoi, että yhtye aikoo aloittaa alkuvuodesta 2013 kirjoittamaan uutta materiaalia ja toivoo yhtyeen aloittavan äänitykset vuoden 2013 loppupuolella. pienoiskuva|Jared MacEachern liittyi Machine Headiin vuonna 2013.
Bloodstone & Diamonds (2013-2015)
vasen|pienoiskuva|Robb Flynn vuonna 2015. Yhtye ilmoitti helmikuun 22.päivä vuonna 2013, että basisti Adam Duce on lähtenyt bändistä. Neljä päivää myöhemmin Flynn kertoi blogissaan erottaneensa Ducen erimielisyyksien takia. Ducen lähdettyä Flynn oli ainut alkuperäisistä jäsenistä. Yhtye aloitti etsimään korvaajaa Ducelle mm. YouTubeen ladattujen koesoittovideoiden kautta. Kesäkuun 24. päivä yhtye ilmoitti Sanctityn perustajajäsenen Jared MacEachernin liittyneen yhtyeeseen.
Lokakuun 2. päivä yhtye ilmoitti tehneensä sopimuksen Nuclear Blastin kanssa. Helmikuussa 2014 yhtye ilmoitti siirtyneensä studioon äänittämään uutta albumia toiveissa julkaista albumi loppukesästä.
Vuoden 2014 alkupuolella yhtyeen entinen basisti Adam Duce haastoi yhtyeen sekä managerin oikeuteen kunnianloukkauksesta, sekä tavaramerkin ja kumppanuussopimuksen rikkomisesta. 7. heinäkuuta 2014 Machine Headin Facebook -sivuilla ilmoitettiin, että oikeusjuttu on ratkennut.
Bloodstone & Diamonds julkaistiin 7. marraskuuta 2014 saaden positiivisia arvosteluita sekä faneilta että kriitikoilta. Uusi basisti toi monen mukaan yhtyeeseen paljon kaivattua piristystä. Yhtye teki albumin myötä suuren maailmankiertueen, joka sisälsi Euroopan ja Aasian maiden lisäksi kaksi Yhdysvaltain kiertuetta.
Catharsis sekä soittajavaihdokset (2016-2020)
Kesäkuun 1. päivä 2016 yhtye julkaisi yksittäisen "Is There Anybody Out There?" -nimeä kantavan singlen. Kesäkuussa 2017 yhtye aloitti uuden albumin äänitykset ja syyskuussa yhtye ilmoitti uuden albumin julkaistavaksi tammikuussa 2018. vasen|pienoiskuva|Phil Demmel lähti yhtyeestä vuonna 2019. Marraskuussa 2017 Flynn kommentoi tulevaa levyä edeltäjiään kevyemmäksi ja kappaleiden olevan "groovaavampia" sekä melodisempia. Tämän johdosta kappaleet ovat rakenteeltaan yksinkertaisempia sekä lyhyempiä. Flynn kertoi myös hip-hopin sekä hardcore punkin olleen inspiraationa osassa kappaleista.
Catharsis julkaistiin tammikuun 26. päivä 2018. Albumi sai pitkälti negatiivisia arvosteluita, mm. albumin pituuden sekä kappaleiden epätasaisuuden takia.